**Referat bestyrelsesmøde 22.11.23**

Til stede: Katrine, Johan, Michael, Bjørn, Thomas, Luise, Christina

Fraværende: Rasmus, Patrick, Helene

* Konstituering af bestyrelsen og information om styrelsesvedtægter og tavshedspligt

Bestyrelsesmedlemmer: Thomas og Rasmus

Suppleanter: Michael og Bjørn

 Formand: Rasmus

Næstformand: Johan

Personalerepræsentanter: Helene (valg 2024) og Luise (valg 2025)

 Johan sørger for billeder af bestyrelsen som hænges på tavlen ved den store trappe.

* Godkendelse af vedtægter til Hørsholm forældreorganisation

Johan følger op med Rasmus for at aftale et telefonmøde omkring punktet. Vi er usikre på, om det er muligt at være imod nogle af de emner der rejses i forældreforeningen eller om man automatisk bakker op ved at være medlem. Vi er for et samarbejde, såfremt man kan støtte op om enkeltsager og ikke være deltagende i andre.

Vi godkender ikke vedtægter før vi har styr på detaljerne.

* Ændring af åbningstider

På grund af besparelsen på budget 2024, skal vi skære i Jægerhusets åbningstid pr 1.1.24, så der fremadrettet er åbent max 46,95 timer pr uge. Vi har lige nu åbent 47,25 timer pr uge og får personalekroner til at have åbent 49 timer pr uge, så vi kommer til at kunne mærke det på budgettet at der skal skæres.

Det besluttes at Jægerhuset fra 1. januar har åbent mandag til torsdag 7.15-16.45 og fredag 7.15-16.00.

Katrine laver et opslag til Aula hvor forældrene informeres, Christina laver et skilt til lågen og der informeres både i nyhedsbrev og med opslag på Aula.

* Ansvarsfordeling:

**Formand:** Rasmus (primær kontakt til CSS)

**Budget/økonomi med kommunen**: Rasmus, Michael og Bjørn

**(Deltagelse i bestyrelsessamarbejdet med andre bestyrelser:** Forslås næstformand eller formand (kun relevant hvis pkt. 2 vedtages)**) -** Afventer beslutning om punkt 2.

**Fest/arrangement udvalg**:

**Arbejdsdag(e): Johan, Michael og Thomas**

**Sommerfest**: **Thomas, Patrick og Bjørn**

**Julearrangement**: **Katrine, Michael og Patrick (8.12.23)**

**Personalefest: Johan, Michael og Rasmus**

Opgaverne op til hvert arrangement: De ansvarlige står for koordinering af arrangementer med Christina, praktiske ting som opslag/invitationer, indkøb osv., samt sikrer at der er bestyrelsesmedlemmer til stede før, under og efter arrangementerne.

**Husbukkesagen:** Rasmus og Johan (deltager i møder og kommunikation omkring husbukke-sagen)

**Ombygning:** Johan og Katrine (møder og kommunikation omkring ombygning)

**Søgning af fonde**: Thomas, eventuelt med hjælp fra Thomas (Isabella og Rosemaries far), hvis han stadig er frisk på at hjælpe med dette – det undersøger Thomas.

* Nyt fra ledelsen

Personaleopdatering

Det aftales at madordningen diskuteres på næste forældremøde, hvis det kan nås inden næste valg for madordningen.

Tilsyn: Vi er i gang med tilsynet, der er ekstern konsulent på, der har observeret en dag i Jægerhuset. Christina S har også gennemført sine observationer, Christina Bø observerer i kommende uge. Rapporten fra tilsynet er færdig engang i det nye år og deles når den er klar, både på Aula og på Jægerhusets hjemmeside.

* Beslutning om lukning i julen

Der er ingen tilmeldte børn mellem jul og nytår, så det er enstemmigt besluttet, at der er lukket i Jægerhuset fra d 27.12-29.12.

* Personalefest

Bestyrelsen inviterer til personalefest i januar.

Der vil være et par forældre i køkkenet, som står for det praktiske, fx madlavning og oprydning, så personalet kan feste.

Johan laver en invitation til personalet, hvor der også er mulighed for at skrive sig på hvilken dato der passer bedst.

* Julearrangement

Julemanden og snemanden kører rundt søndag d 10.12 - Johan kører fra 8-12, vi finder kørsel fra 12-16, er der nogen der vil hjælpe så skriv til Christina S.

Julearrangementet er fredag d 8.12 kl. 15.00-16.00, hvor der inviteres til gløgg, saftevand og æbleskiver. Katrine laver invitation til julearrangement der lægges på Aula. Der synges et par julesange og danses om juletræet når vi starter.

Luise og Christina køber æbleskiver, paptallerkner, papkrus osv.

Christina laver tilmeldingen på Aula, når vi har invitationen.

* Eventuelt

Kursus for nye bestyrelser d 6.2 kl. 17-21 på Rådhuset

Ønske om tipi for de indsamlede midler fra forældrene? Vi vælger at vente og se om der er andet der melder sig som vi ønsker os, når vi bliver genhuset, evt. til legepladsen. Vi takker for de indsamlede penge og glæder os til at finde på noget godt alle børn får glæde af.

Spørgsmål til åbning ude hos Uglerne i vinteren. Dette fortsætter vi med, da vi især kan se det på smitteniveauet og mængden af sygdom i børnehaven. Helt lavpraktisk kan det være nogle meget hektiske morgener hvis vi er indenfor med alle børnehavebørnene fordi vi er nødt til at være sammen (pga. personaleressourcer), så derfor vurderer vi pædagogisk at udemorgenerne giver den bedste start. Der er mulighed for at starte dagen i Uglehuset for de børn der har lyst til det.

Taget på Marineforeningen: Er der noget at være bekymret for? Vi ved reelt ikke hvad der foregår i Marineforeningen, det er forvaltningen bestyrelsen skal henvende sig til.

Status på genhusning/udbygning: Vi ved desværre ikke mere endnu end vi fortalte på forældremødet, altså at der er bestilt pavilloner og at det ser ud til at de bliver leveret i foråret 2024.

Forslag om spørgeskema til forældre med regelmæssigt mellemrum: Kunne man spørge ud i forældregruppen ift. Brugertilfredsheden hver sjette måned? Det er en mulighed, men vi oplever at der er god ro i huset lige nu og at forældrene er rigtig gode til at komme til os når der er både større og mindre undringer, bekymringer o.lign. Det sætter vi super stor pris på, og vi vil så gerne tage tingene i opløbet. Vi har for nyligt lavet en rundspørge til Ugleforældrene hvor vi har fået tilbagemeldinger på hverdagslivet, vi laver lignende hos Musvågerne og Musvitterne når vi har en periode med god tid til at forholde os til tilbagemeldingerne så det bliver konstruktivt.